
ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Ψήφιση Οργανισμού Εσωτερικής Υπηρεσίας του Παιδι¬ 
κού Σταθμού Δήμου Ανατολής Νομού Ιωαννίνων. 


Σύσταση δημοτικού νομικού προσώπου με την επωνυ¬ 
μία «Δημοτικός Παιδικός Σταθμός Νάουσας (πρώ¬ 
ην Νηπιαγωγείο Π.Ι.Κ.Π.Α.)», στο δήμο Νάουσας Ν. 

Ημαθίας. 2 

Τροποποίηση συστατικής πράξης της δημοτικής επι¬ 
χείρησης Ανθεμίων Ν. Ημαθίας με την επωνυμία 
«Κοινοτική Επιχείρηση Ανάπτυξης Κοπανού». 3 


Αντικατάσταση της παραγ.3 του αποφασιστικού μέ¬ 
ρους της 3212/17.4.1 996 απόφασης του Περιφερει¬ 
ακού Διευθυντού Φωκίδας περί Συστάσεως Αμιγούς 
Δημοτικής Επιχείρησης και Ανάπτυξης του Δήμου 
Άμφισσας του Ν. Φωκίδας. (ΦΕΚ 408/τ.Β’/25.7.1996 
όπως αυτή τροποποιήθηκε και συμπληρώθηκε μετα¬ 
γενέστερα με την 8177/ 23.10.2002 Απόφαση της 
Περιφέρειας Στερεάς Ελλάδας (ΦΕΚ 1420/τ.Β’/ 
8.11.2002). 4 


ΑΠΟΦΑΣΕΙ Σ 

Αριθ. 18176 (1) 

Ψήφιση Οργανισμού Εσωτερικής Υπηρεσίας του Παιδι¬ 
κού Σταθμού Δήμου Ανατολής Νομού Ιωαννίνων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις: 

α) Του άρθρου 12 Ν. 2880/2001 (ΦΕΚ 9/τ.Α’/30.1.2001) 
«Πρόγραμμα Πολιτεία για τη μεταρρύθμιση και τον εκ¬ 
συγχρονισμό της Δημόσιας Διοίκησης και άλλες διατά¬ 
ξεις». 

β) Του άρθρου 9 του Ν. 2503/1997 (ΦΕΚ 107/1997 τ.Α’) 
«Διοίκηση, οργάνωση, στελέχωσητης Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες δια¬ 
τάξεις». 

γ) Του άρθρου 12 του Ν. 1188/1981 «Περί κυρώσεως 


του Κώδικα περί καταστάσεως Προσωπικού Οργανισμών 
Τοπικής Αυτοδιοίκησης», όπως αυτό αντικαταστάθηκε 
από τις όμοιες της παρ. 5 του άρθρου 8 του Νόμου 
2307/1995 «Προσαρμογή νομοθεσίας αρμοδιότητας 
Υπουργείου Εσωτερικών στις διατάξεις για τη Νομαρχια¬ 
κή Αυτοδιοίκηση και άλλες διατάξεις». 

δ) Του Ν. 1431/1984 (ΦΕΚ 46/τ.Α’/16.4.1984) «Ρύθμιση 
θεμάτων φορέων, κοινωνικής πρόνοιας - παιδικής προ¬ 
στασίας και άλλες διατάξεις». 

ε) Του Ν. 2190/1994 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκη¬ 
σης», όπως ισχύει με τις τροποποιήσεις του. 

στ) Του άρθρου 27 του Ν. 2081/1991 με το οποίο προ¬ 
στέθηκε νέο άρθρο 29Αστο Ν. 1558/1985 για τον έλεγχο 
των δαπανών που προκαλούν οι κανονιστικές διοικητικές 
πράξεις. 

ζ) Των Π.Δ/των 50/2001 (ΦΕΚ 39/Α75.3.2001) «Καθορι¬ 
σμός των προσόντων διορισμού σε θέσεις φορέων του 
Δημόσιου Τομέα», 37 α/1987 (ΦΕΚ 11/Α’/1987) «Μερική 
επέκταση διατάξεων - που ισχύουν για τους Δημοσίους 
Υπαλλήλους και τους υπαλλήλους των άλλων νομικών 
προσώπων δημ. δικαίου και στους υπαλλήλους των 
Ο.Τ.Α. και προσαρμογή στις ρυθμίσειςτου Ν. 1586/1986» 
και 22/1990 (ΦΕΚ 7/Α71990) «Μερική επέκταση διατάξε¬ 
ων - που ισχύουν για τους Δημοσίους Υπαλλήλους και 
τους υπαλλήλους των άλλων νομικών προσώπων δημ. δι¬ 
καίου και στους υπαλλήλους των Ο.Τ.Α.» όπως ισχύουν 
κάθε φορά. 

η) Των άρθρων 26, 98 και 203 του Δ.Κ.Κ. (Π.Δ. 
410/1995), όπως ισχύ ο υ ν 

θ) Του αρθμ. 276/85 Π.Δ/τος (ΦΕΚ 102/1986 τ.Α’) «Δυ¬ 
ναμικότητα και σύνθεση προσωπικού Κρατικών Παιδικών 
Σταθμών, Ίδρυση Βρεφικών Τμημάτων» και του 92/1989 
Π.Δ/τος (41/1989 τ.Α’) με το οποίο τροποποιήθηκε το 
προηγούμενο ως προς τη δυναμικότητα του ανωτέρω 
Παιδικού Σταθμού. 

ι) Τις 2813/3.6.1987 (ΦΕΚ 22/Β’/1987) και Γ2β/5466/ 
5.12.1988 (ΦΕΚ 900/Β71988) αποφάσεις των Υπουργών 
Προεδρίας της Κυβερνήσεως και Υγείας, Πρόνοιας και 
Κοινωνικών Ασφαλίσεων σχετικά με την αντιστοιχία των 
οργανικών μονάδων διαφορετικής ονομασίας ιδρυμάτων 
κοινωνικής πρόνοιας εποπτευομένων από το υπουργείο 
Υγείας και Πρόνοιας προς τις Διευθύνσεις, Τμήματα και 
αυτοτελή γραφεία και τον καθορισμό των κλάδων προ'ί- 

σταμένων των μονάδων αυτών. 

ια) Την 2078920/9085/0022/1989 Κ.Υ.Α. Περί χορήγη¬ 
σης ειδών ατομικής προστασίας στους Υπαλλήλους του 
Νομ. Προσώπου καθώς τροποποιήθηκε Κ.Υ.Α Οικ. 8653/ 
21.2.97 Φ.Ε.Κ176/Β. 

ιβ) Την Γ2/2397/1987 υπουργική απόφαση για την πρό¬ 
σληψη Βρεφονηπιοκόμων αποκλειστικά. 

ιγ) Τον Ν. 2307/95 άρθρο 8 παραγρ. 12 που αφορά τον 
χρόνο εργασίας. 

ιδ) Την6282/5.4.2001 (482/27.4.2001) ΦΕΚ ίδρυσης Νο¬ 
μικού Προσώπου. 

2. Την 29/20.5.2003 απόφαση του Διοικητικού Συμβουλί¬ 
ου του παιδικού Σταθμού Δήμου Ανατολής, με την οποία 
ψηφίζεται ο Οργανισμός Εσωτερικής Υπηρεσίας του και 
την 104/29.5.2003 όμοια του Δημοτικού Συμβουλίου Δήμου 
Ανατολής, με την οποία εκφράζει τη σύμφωνη γνώμη του. 

3. Την 77/2.7.2003 Γνωμοδότηση του οικείου Υπηρεσια¬ 
κού Συμβουλίου. 

4. Την 20922/19.9.2001 (ΦΕΚ.1271/Β/2.10.2001) από¬ 
φασή μας, «Μεταβίβαση αρμοδιοτήτων και παροχή εξου¬ 
σιοδότησης υπογραφής αποφάσεων, εγγράφων κ.λπ. ΜΕ 
ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ ΠΕΡΙΦΕΡΕΙΑΣ», αποφα¬ 
σίζουμε: 

Επικυρώνουμε την 29/20.5.2003 απόφαση του Δ.Σ. του 
Παιδικού Σταθμού του Δήμου Ανατολής Ν. Ιωαννίνων, με 
την οποία ψηφίζεται ο Οργανισμός Εσωτερικής Υπηρε¬ 
σίας του, ο οποίος έχει ως εξής: 

Άρθρο 1 

ΣΚΟΠΟΣ ΠΑΙΔΙΚΩΝ ΚΑΙ ΒΡΕΦΟΝΗΠΙΑΚΩΝ ΣΤΑΘΜΩΝ 

Οι Παιδικοί και Βρεφονηπιακοί Σταθμοί που είναι κυ¬ 
ρίαρχα χώρος αγωγής και ασφαλούς διαμονής για παιδιά 
προσχολικής ηλικίας σκοπό έχουν: 

• Να παρέχουν ενιαία προσχολική αγωγή σύμφωνα με 
τα πλέον σύγχρονα επιστημονικά δεδομένα. 

• Να βοηθούν τα παιδιά να αναπτυχθούν ολόπλευρα, 
σωματικά, νοητικά, συναισθηματικά και κοινωνικά. 

• Να εξαλείφουν κατά το δυνατό, τις διαφορές που τυ¬ 
χόν προκύπτουν από το πολιτιστικό, οικονομικό και μορ¬ 
φωτικό επίπεδο των γονέων τους. 

• Να εξυπηρετούν τους γονείς και παράλληλα να τους 
ευαισθητοποιούν πάνω σε θέματα σύγχρονης παιδαγωγι¬ 
κής και ψυχολογίας. 

• Να βοηθούντα παιδιά προσχολικής ηλικίας στην ομα¬ 
λή μετάβασή τους από το οικογενειακό στο σχολικό περι¬ 
βάλλον. 

• Να παρέχουν ημερήσια διατροφή και φροντίδα στα 
παιδιά που φιλοξενούν τηρώντας τους κανόνες υγιεινής. 

Άρθρο 2 

ΔΙΑΡΘΡΩΣΗ ΥΠΗΡΕΣΙΩΝ 

Ο Παιδικός Σταθμός Δήμου Ανατολής ορίζεται ως Διεύ¬ 
θυνση. 

Η Διεύθυνση του Παιδικού Σταθμού αποτελείται από: 

Α. Το Τμήμα Προσχολικής Αγωγής. 

Το ως άνω Τμήμα αποτελείται από τα γραφεία. 

α) Παιδαγωγικού Προσωπικού. 

β) Μαγείρων - Βοηθητικού Προσωπικού. 

Β. Γραφείο Διοικητικό - Οικονομικό το οποίο είναι λει¬ 
τουργικό και όχι ανεξάρτητο. 

Άρθρο 3 

ΑΡΜΟΔΙΟΤΗΤΕΣ ΔΙΕΥΘΥΝΣΗΣ ΚΑΙ ΤΜΗΜΑΤΩΝ 


Α) Η Διεύθυνση εποπτεύει, συντονίζει και κατευθύνει το 
παιδαγωγικό έργο του σταθμού, σύμφωνα με το αναλυτι¬ 
κό πρόγραμμα του Υπ. Παιδείας και γενικά μεριμνά για 
την εύρυθμη λειτουργία του Νομικού Προσώπου, βάση 
του ισχύοντος κανονισμού. 

Β) Το Τμήμα προσχολικής αγωγής επιμελείται την πα¬ 
ροχή σύγχρονης προσχολικής αγωγής στα φιλοξενούμε¬ 
να βρέφη και νήπια σε συνεργασία με το προσωπικό του 
σταθμού. 

Γ) Το Γ ραφείο Διοικητικού - Οικονομικού επιμελείται τις 
παντός είδους διοικητικές και οικονομικές εργασίες του 
σταθμού. 

Άρθρο 4 

ΚΑΘΗΚΟΝΤΑ ΠΡΟΣΩΠΙΚΟΥ 

Α) ΠΡΟΪΣΤΑΜΕΝΟΥ ΔΙΕΥΘΥΝΣΗΣ 

Ο Διευθυντής του Παιδικού σταθμού ευθύνεται για την 
αποτελεσματική και αποδοτική εκτέλεση των λειτουργιών 
του Ν.Π. προγραμματίζοντας, οργανώνοντας, στελεχώ¬ 
νοντας τις επιμέρους δραστηριότητες, έτσι ώστε να εκ¬ 
πληρώνονται οι περιοδικοί (ετήσιοι και μακροπρόθεσμοι) 
στόχοι του Ν.Π.Δ.Δ. με βάση αντίστοιχα προγράμματα 
δράσης. 

Ειδικότερα ο προϊστάμενος Διεύθυνσης: 

• Έχει την εποπτεία όλων των Τ μημάτων και των Γ ρα¬ 
φείων του Ν.Π. και των υπαλλήλων του Σταθμού ασκώ¬ 
ντας όλες τις αρμοδιότητες που ορίζονται από τις κείμε¬ 
νες διατάξεις, παρακολουθεί και συντονίζει το έργο τους. 

• Συμμετέχει στις συνεδριάσεις του Διοικητικού Συμ¬ 
βουλίου και εισηγείται θέματα χωρίς όμως δικαίωμα ψή¬ 
φου, στις περιπτώσεις που δεν είναι μέλος του Διοικητι¬ 
κού Συμβουλίου. 

• Φροντίζει για την εφαρμογή της κείμενης νομοθε¬ 
σίας, του κανονισμού λειτουργίας του σταθμού, των 
εγκυκλίων και οδηγιών των Δήμου και την εκτέλεση των 
αποφάσεων του Δ.Σ. και του Προέδρου. 

• Είναι αρμόδιος και επιμελείται σε συνεργασία με το 
σύνολο του παιδαγωγικού προσωπικού (σύλλογος διδα¬ 
σκόντων) για την εφαρμογή των σύγχρονων απόψεωντης 
Παιδαγωγικής και της Ψυχολογίας, όπως αυτές καθορί¬ 
ζονται κάθε φορά από το Υπ. Παιδείας που είναι αρμόδιο 
για την Προσχολική Αγωγή. 

• Συγκαλεί τουλάχιστον μία φορά το μήνα το προσωπι¬ 
κό του σταθμού για συζήτηση και ενημέρωση σε γενικό¬ 
τερα θέματα που απασχολούν το σταθμό και για προ¬ 
γραμματισμό των νέων δραστηριοτήτων, φροντίζοντας 
να μην παρακωλύεται η λειτουργία του Σταθμού. 

• Συντάσσει την εμπιστευτική αλληλογραφία του Σταθ¬ 
μού καθώς επίσης και την υπόλοιπη αλληλογραφία αυτού 
εφόσον δεν υπηρετεί υπάλληλοςτου κλάδου Διοικητικού, 
υπογράφει σε όλα τα έγγραφα εκείνα για τα οποία έχει 
εξουσιοδοτηθεί από τον Πρόεδρο. 

• Τηρεί την σφραγίδα του σταθμού. 

• Φροντίζει για την υγιεινή κατάσταση των παιδιών σύμ¬ 
φωνα με τις οδηγίες του γιατρού. 

• Συνεργάζεται με τον υπάλληλο του Κλάδου Διοικητι¬ 
κού και το Δ.Σ. για την σύνταξη του ετήσιου προϋπολογι¬ 
σμού εσόδων και εξόδων του Σταθμού, τον Απολογισμό 
και τον Ισολογισμό αυτού. Επιμελείται για τον εφοδιασμό 
του σταθμού που πραγματοποιείται από τον υπάλληλο 
του κλάδου Διοικητικού όσον αφορά τα αναγκαία τρόφι¬ 
μα, λοιπά είδη και υλικά καθώς και την καλή φύλαξη και 

συντήρηση και διάθεση αυτών. 

• Είναι υπεύθυνος για την τήρηση όλων των προβλεπο- 
μένων από το Νόμο βιβλίων και ο ίδιος τηρεί το εμπιστευ- 
τικό πρωτόκολλο. 

• Υπογράφει, μαζί με τον Πρόεδρο, τις μισθοδοτικές 
καταστάσεις των αποδοχών του προσωπικού οι οποίες 
συντάσσονται από το Διοικητικό υπάλληλο. 

• Ελέγχει, υπογράφει και θεωρεί όλες τις καταστάσεις 
πληρωμής του προσωπικού, τα χρηματικά εντάλματα και 
λοιπά παραστατικά πριν υπογραφούν από τον πρόεδρο. 

• Καταρτίζει τις εκθέσεις υπηρεσιακής ικανότητας του 
προσωπικού του Σταθμού. 

• Συνυπογράφει με τον υπάλληλο του Διοικητικού - Οι¬ 
κονομικού και τον πρόεδρο τις χρηματικές επιταγές του 

Ν.Π. 

• Εισηγείται στον Πρόεδρο όλες τις υπηρεσιακές μετα¬ 
βολές του προσωπικού του σταθμού. 

• Ασκεί κάθε άλλη αρμοδιότητα η οποία πηγάζει από 
την γενικότερη αποστολή του, είτε δημιουργείται αυτοδί¬ 
καια από την άσκηση των καθηκόντων του, είτε ανατίθε¬ 
ται από τον πρόεδρο του Δ.Σ. 

• Εισηγείται στο Δ.Σ. τις περιπτώσεις υπερωριακής 
απασχόλησης στο προσωπικό του Σταθμού. 

• Συντάσσει το μηνιαίο διαιτολόγιο σε συνεργασία με 
τους παιδαγωγούς και το εισηγείται στο Διοικητικό Συμ¬ 
βούλιο. 

• Εισηγείται για την έγκαιρη χορήγηση των προβλεπό- 
μενων απ’ τις κείμενες διατάξεις παροχών σε όλους τους 
υπαλλήλους του Ν.Π. 

• Κρατείτο κλειδιά του Σταθμού και της αποθήκης. 

• Είναι υπεύθυνος και εισηγείται στο πρόεδρο του Δ.Σ. 
την επιμόρφωση και την μετεκπαίδευση των υπαλλήλων. 

• Είναι υπεύθυνος για την οργάνωση και την εκτέλεση 
προγραμμάτων εκπαίδευσης και επαγγελματικής εξειδί- 
κευσης των υπαλλήλων του Ν.Π. μετά από απόφαση του 
Διοικητικού Συμβουλίου. 

• Καθορίζει σε συνεργασία με το υπόλοιπο προσωπικό, 
την ώρα προσέλευσης και αποχώρησής του, φροντίζο¬ 
ντας για την ομαλή λειτουργία του Σταθμού. 

Β) ΠΡΟΪΣΤΑΜΕΝΟΣ ΤΜΗΜΑΤΟΣ ΠΡΟΣΧΟΛΙΚΗΣ ΑΓΩΓΗΣ 

Είναι υπεύθυνος: 

1) Για την εύρυθμη λειτουργία του Τμήματος καιτηντή- 
ρηση του κανονισμού. 

2) Γ ια την παροχή σωστής προσχολικής αγωγής στα φι¬ 
λοξενούμενα νήπια σε συνεργασία με το παιδαγωγικό 
προσωπικό. 

3) Εποπτεύει όλο το προσωπικό του Τμήματος για την 
σωστή εκτέλεση των καθηκόντων του. 

4) Εισηγείται στη Διεύθυνση τις ανάγκες του Τμήματος 
σε προσωπικό και πόσης φύσεως εξοπλισμό καθώς και 
την επιμόρφωση του προσωπικού. 

5) Είναι υπεύθυνος για τις συγκεντρώσεις προσωπικού 
και γονέων. 

6) Τηρεί όλα τα απαραίτητα βιβλία. 

Β 1 α. ΠΑΙΔΑΓΩΓΙΚΟΥ ΠΡΟΣΩΠΙΚΟΥ 

• Φροντίζουν για τη σωστή ψυχοσωματική υγεία και ψυ¬ 
χοκινητική εξέλιξη των παιδιών ανάλογα με την ηλικία 
τους. 

• Εισηγούνται στον Προϊστάμενο για τον έγκαιρο εφο¬ 
διασμό των αιθουσών μετά απαραίτητα είδη και ευθύνονται 
για την είσοδο κάθε ατόμου σ’ αυτές. Απασχολούν τα παι¬ 


διά σύμφωνα με το ημερήσιο πρόγραμμα απασχόλησης. 

• Είναι υπεύθυνοι και υπόλογοι για τα εποπτικά μέσα δι¬ 
δασκαλίας, το εκπαιδευτικό υλικό και γενικά για κάθε υλι¬ 
κό που τους έχει διατεθεί. 

• Αναλαμβάνουν διαδοχικά όλα τα τμήματα - τάξεις του 
παιδικού σταθμού. 

• Διατηρούν επαφή με τους γονείς ή τους κηδεμόνες 
και τους ενημερώνουν για τη συμπεριφορά και την ψυχο¬ 
σωματική υγεία των παιδιών του τμήματός του. 

• Βοηθούν τον Προϊστάμενο κατά τις ώρες που δεν 
απασχολούνται με τα παιδιά, στη διοικητική εργασία, σε 
περίπτωση που δεν υπηρετεί υπάλληλος του κλάδου Δι¬ 
οικητικού. 

• Οι εβδομαδιαίες ώρες εργασίας του προσωπικού κα¬ 
θορίζονται σε 30 ώρες. (Π.Δ. 588/88 ΦΕΚ248/Α). 

• Είναι υπεύθυνοι για την παραλαβή - φύλαξη και πα¬ 
ράδοση των νηπίων. 

Β 1 β. ΚΑΘΗΚΟΝΤΑ ΒΟΗΘΟΥ ΒΡΕΦΟΝΗΠΙΟΚΟΜΟΥ 

• Συνοδεύουν τα νήπια με το σχολικό αυτοκίνητο εφό¬ 
σον υπάρχει. 

• Επιλαμβάνονται της σωματικής καθαριότητας των 
βρεφών και φροντίζουν για την ανάπαυση τους. Επίσης, 
όποτε παραστεί ανάγκη επιλαμβάνονται της σωματικής 
καθαριότητας των νηπίων και σε περίπτωση έλλειψης ή 
απουσίας τους την υποχρέωση αυτή αναλαμβάνει υπάλ¬ 
ληλος βοηθητικών εργασιών. 

• Βοηθούν το παιδαγωγικό προσωπικό σε όλα τα καθή- 
κοντάτου και ακολουθούν τις οδηγίες που παίρνουν από 
αυτό. 

Β 2. ΚΑΘΗΚΟΝΤΑ ΜΑΓΕΙΡΟΥ 

• Είναι υπεύθυνος για το μαγειρείο για την επιμελημέ¬ 
νη και έγκαιρη παρασκευή του φαγητού σύμφωνα με το 
διαιτολόγιο. 

• Επιμελείται ιδιαιτέρως γιατηντήρησηόλωντων όρων 
υγιεινής στους χώρους παρασκευής φαγητού, εισηγού- 
μενος κάθε σχετικό μέτρο. 

• Παραλαμβάνει καθημερινά από τον διαχειριστή βάσει 
υπηρεσιακού σημειώματος την αναγκαία ποσότητα υλι¬ 
κών για το ημερήσιο φαγητό με βάση το διαιτολόγιο και 
φροντίζει το σχετικό δελτίο. 

• Φροντίζει για το σερβίρισμα του πρωινού, προγεύμα¬ 
τος και γεύματος και είναι αποκλειστικά υπόλογος για την 
καθαριότητα, συντήρηση, σωστή χρήση και φύλαξη των 
μαγειρικών σκευών και λοιπών ειδών εστιάσεως ως και 
γιατην υγιεινή κατάσταση των χώρων του μαγειρείου, ευ- 
θυνόμενη για κάθε απώλεια ή αδικαιολόγητη καταστρο¬ 
φή. 

• Προτείνει τη λήψη κάθε μέτρου που θεωρεί απαραί¬ 
τητο γιατην καλή λειτουργία του μαγειρείου. 

• Φροντίζει για την έγκαιρη τακτοποίηση των προμη- 
θευόμενων τροφίμων και ειδών καθαριότητας στους κα¬ 
τάλληλους χώρους αποθήκευσης και είναι υπεύθυνος για 
την καθαριότητα και τάξη του χώρου αποθήκευσης αυ¬ 
τών. 

• Στις παραπάνω εργασίες βοηθείται από τον βοηθό 
μαγειρείου ή το προσωπικό καθαριότητας με υπόδειξη 
του προϊσταμένου. Σε περίπτωση απουσίας ή κωλύματος 
του μάγειρατα καθήκοντάτου εκτελεί ο βοηθός μαγείρου 
ή το βοηθητικό προσωπικό, με εντολή του Διευθυντή. 

Β 2 α. ΚΑΘΗΚΟΝΤΑ ΒΟΗΘΟΥ ΜΑΓΕΙΡΑ 

1. Βοηθά το μάγειρα στη προετοιμασία και παρασκευή 

του φαγητού, στη διανομή του, στη συγκέντρωση και κα¬ 
θαριότητα των ειδών εστίασης καθώς και στην καθαριό¬ 
τητα του μαγειρείου και της τραπεζαρίας. 

2. Με τις υποδείξεις των παιδαγωγών βοηθά τα παιδιά 
την ώρα του φαγητού, σεβόμενο τους ατομικούς τους 
ρυθμούς. 

Εκτελεί κάθε άλλη βοηθητική εργασία με υπόδειξη του 
Προϊσταμένου και αναπληρώνει τον μάγειρα σε περίπτω¬ 
ση απουσίας ή κωλύματος. 

Β 3. ΚΑΘΗΚΟΝΤΑ ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
(ΒΟΗΟ. ΕΡΓΑΣΙΩΝ) 

• Εκτελούν τις εργασίες καθαριότητας όλων των εσω¬ 
τερικών και εξωτερικών χώρων του παιδικού σταθμού 
εκτός εκείνου του μαγειρείου και της αποθήκης. 

• Είναι αποκλειστικά υπόλογοι για το γενικό ιματισμό 
του σταθμού που παραλαμβάνουν από τον υπάλληλο του 
κλάδου διοικητικού - οικονομικού εκτός εκείνου που χρη¬ 
σιμοποιείται από το παιδαγωγικό προσωπικό και είναι 
υποχρεωμένο για την καλή συντήρηση και φύλαξη, είναι 
δε υπόλογο για αδικαιολόγητη απώλεια ή καταστροφή 
αυτού. 

• Βοηθά το μάγειρα στην προετοιμασία του φαγητού, 
σε περίπτωση που δεν υπάρχει βοηθός, με υπόδειξη του 
προϊσταμένου. 

• Φροντίζουν για την διανομή του φαγητού και παρευ- 
ρίσκονται στην τραπεζαρία κατά την ώρα του φαγητού, 
βοηθούν δε τα νήπια καθ’ όλη τη διάρκεια του φαγητού, 
εξασφαλίζοντας υγιεινή και ασφαλή παραμονή στο χώρο. 

• Φροντίζουν για την καθαριότητα του χώρου της τρα¬ 
πεζαρίας πριν και μετά το φαγητό καθώς και των επίπλων 
και σκευών του σταθμού. 

• Βοηθούν τα νήπια κατά την προετοιμασία ανάπαυσής 
τους και κατά την αποχώρηση. 

• Σε περίπτωση ασθένειας ή κωλύματος του μαγείρου 
ή υπαλλήλου του ίδιου κλάδου εκτελούν τα καθήκοντα 
αυτών εκ περιτροπής με υπόδειξη του προϊσταμένου του 
τμήματος. Παρευρίσκονται στο χώρο που πλένονται τα 
νήπια προκειμένου να φροντίσουν για την ασφάλειά τους 
και να τους βοηθήσουν. Επιμελούνται την καθαριότητα 
των νηπίων και τα αλλάζουν σε έκτατες περιπτώσεις. 
Εκτελούν κάθε άλλη εργασία καθ’ υπόδειξη του προϊστα¬ 
μένου 

Β 4. ΚΑΘΗΚΟΝΤΑ ΥΠΑΛΛΗΛΟΥ ΓΡΑΦΕΙΟΥ ΔΙΟΙΚΗΤΙ¬ 
ΚΟΥ - ΟΙΚΟΝΟΜΙΚΟΥ 

1. Εκτελεί χρέη Γ ραμματέα στο Διοικητικό Συμβούλιο του 
Σταθμού και καταχωρεί τις αποφάσεις που λαμβάνονται 
από αυτό στο βιβλίο Πρακτικών Συνεδριάσεων του Δ.Σ. 

2. Ενημερώνει, κάθε μέρα, τον Προϊστάμενο Τμήματος 
για τα παρόντα στο Σταθμό παιδιά. 

3. Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά, για την καλή φύλαξη, συντήρηση και διάθεση 
του υλικού, σύμφωνα με τις εκάστοτε αποφάσεις του Δ.Σ. 

4. Εκδίδει και συνυπογράφει με τον Διευθυντή και τον 
Πρόεδρο του Δ.Σ. τις διπλότυπες αποδείξεις είσπραξης. 

5. Εκδίδει τα δελτία εισαγωγής υλικού τα οποία υπο¬ 
γράφονται από την επιτροπή παραλαβής. 

6. Εκδίδει και συνυπογράφει με τον μάγειρα τα δελτία 
εξαγωγής υλικού. 

7. Τηρείτο μητρώο νηπίων το οποίο και ενημερώνει. 

8. Συνεργάζεται με τον Διευθυντή για τον καθορισμό 
της ποσότητας των αναγκαίων τροφίμων και λοιπών υλι¬ 


κών. 

9. Τηρεί άλατα διοικητικά και διαχειριστικά βιβλία. 

10. Καταχωρεί, κάθε μέρα, στα διαχειριστικά βιβλία τις 
εισαγωγές και εξαγωγές τροφίμων και λοιπών υλικών, κα¬ 
θώς επίσης τις εισπράξεις και πληρωμές που πραγματο¬ 
ποιούνται κάθε φορά ευθυνόμενος για την καλή τήρηση 
και έγκαιρη καταχώριση στα βιβλία αυτά των απαιτούμε- 
νων εγγραφών. 

11. Εκδίδει και συνυπογράφει με τον Πρόεδρο και τον 
Διευθυντή τις απαραίτητες επιταγές. 

12. Συγκεντρώνει όλα τα απαραίτητα δικαιολογητικά, 
βάσει των οποίων εκδίδει τα χρηματικά εντάλματα πλη¬ 
ρωμής, τα οποία συνυπογράφει με τον Π ρόεδρο του Διοι¬ 
κητικού Συμβουλίου και τον Διευθυντή. 

13. Εκτελεί τις πληρωμές στους δικαιούχους, στις περι¬ 
πτώσεις που δεν εκδίδονται επ’ ονόματιτους επιταγές. 

14. Είναι υπεύθυνος για τη συγκέντρωση και απόδοση 
έγκαιρα στα αρμόδια Ταμεία των γενομένων κρατήσεων. 

15. Είναι υπεύθυνος για την τήρηση γενικά των λογα¬ 
ριασμών, την συγκέντρωση των παραστατικών στοιχείων 
της διαχείρισης και την φύλαξη και ταξινόμηση των δικαι- 
ολογητικών εισπράξεων και πληρωμών έτσι που να είναι 
ευχερής ο έλεγχος σε οποιοδήποτε χρόνο. 

16. Έχει το ένα από τα δύο κλειδιά της αποθήκης. 

17. Μεριμνά για την έγκαιρη κατάθεση των σχετικών 
χρηματικών ποσών στο λογαριασμό που τηρείται σε Πι¬ 
στωτικό Ίδρυμα. 

18. Συνεργάζεται με τον Διευθυντή για την κατάρτιση 
του προϋπολογισμού εσόδων και εξόδων καθώς και του 
απολογισμού και ισολογισμού του Σταθμού. 

19. Είναι υπεύθυνος και οφείλει να παρακολουθεί όλες 
τις διαχειριστικές και διοικητικές πράξεις του Σταθμού. 

20. Συντάσσει την αλληλογραφία του Ιδρύματος, εκτός 
της εμπιστευτικής αλληλογραφίας. 

21. Τηρεί το Αρχείο του Σταθμού, την κείμενη Νομοθε¬ 
σία, τον Κανονισμό λειτουργίας του Σταθμού και τις εγκύ¬ 
κλιες οδηγίες του Υπουργείου, πλην του Αρχείου εμπι- 
στευτικής αλληλογραφίας. 

22. Εκτελεί κάθε εξωτερική εργασία του Σταθμού. 

23. Είναι υπεύθυνος και υπόλογος για το κάθε φύσεως 
υλικό του Σταθμού. 

24. Συντάσσει και υπογράφει τις μισθοδοτικές κατα¬ 
στάσεις του προσωπικού. 

25. Εκτελεί κάθε άλλη εργασία με υπόδειξη του Διευθυ¬ 
ντή. 

26. Σε περίπτωση που δεν υπηρετεί στον Σταθμό υπάλ¬ 
ληλος του Κλάδου αυτού ή υπηρετεί αλλά απουσιάζει ή 
κωλύεται, τα καθήκοντά του ασκεί ο Διευθυντής ή ο τμη- 
ματάρχης προσχολικής αγωγής εφόσον απαλλαγεί από 
τα καθήκοντα της παροχής προσχολικής αγωγής. 

Άρθρο 5 

Λειτουργία Παιδικού Σταθμού 

Ο Παιδικός Σταθμός λειτουργεί από τις 7:00 π.μ. μέχρι 
3:00 μ.μ εκτός Σαββάτου και Κυριακής. 

Διακόπτει την λειτουργία του τις καθιερωμένες ημέρες 
αργίας, από 23 Δεκεμβρίου μέχρι και την 7η Ιανουάριου, 
από την Μεγάλη Τετάρτη ως την Κυριακή του ©ωμά, των 
Τριών Ιεραρχών, την εορτή του Πολιούχου της έδρας του 
Παιδικού, την ημέρα της εκλογοαπολογιστικής συνέλευ¬ 
σης του Συλλόγου των εργαζομένων καθώς και τον μήνα 
Αύγουστο. Τον μήνα αυτό το προσωπικό παίρνει την κα¬ 
νονική του άδεια καθώς και 10 επιπλέον ημέρες, όποτε 

παραστεί ανάγκη σε όλη τη διάρκεια του έτους. 

Άρθρο 6 

ΟΡΓΑΝΙΚΗ ΣΥΝΘΕΣΗ ΠΡΟΣΩΠΙΚΟΥ 
(άρθρο 30,31 του Ν. 1188/81) 

Οι θέσεις προσωπικού ορίζονται ως εξής: 

Α’ ΜΟΝΙΜΟ ΠΡΟΣΩΠΙΚΟ ΟΡΓΑΝΙΚΩΝ ΘΕΣΕΩΝ 
ΕΚΠΑΙΔΕΥΤΙΚΟ ΠΡΟΣΩΠΙΚΟ 

1. ΚΛΑΔΟΣ ΤΕ16 ΝΗΠΙΑΓΩΓΩΝ 

Με τυπικό προσόν πτυχίο ΤΕΙ Βρεφονηπιοκομίας. 
Θέσεις 5 
Βαθμός Δ'- Α' 

ΔΙΟΙΚΗΤΙΚΟ ΠΡΟΣΩΠΙΚΟ 

2. ΚΛΑΔΟΣ ΤΕ ΔΙΟΙΚΗΤΙΚΟΣ - ΟΙΚΟΝΟΜΙΚΟΣ 
Θέσεις 1 

Βαθμός Δ' - Α' 

ΠΡΟΣΩΠΙΚΟ ΒΟΗΘΗΤΙΚΩΝ ΕΡΓΑΣΙΩΝ ΚΑΙ ΜΑΓΕΙΡΕΙΟΥ 

1. ΚΛΑΔΟΣ ΔΕ8 ΒΟΗΘΩΝ ΒΡΕΦΟΝΗΠΙΟΚΟΜΩΝ 
Θέσεις 4 

Βαθμός Δ' - Α' 

2. ΚΛΑΔΟΣ ΔΕ32 ΜΑΓΕΙΡΩΝ 
Θέσεις 1 

Βαθμός Δ'- Α' 

3. ΚΛΑΔΟΣ ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ 
(ΒΟΗΘΟΣ ΜΑΓΕΙΡΟΥ) 

Θέσεις 1 
Βαθμός Ε'- Β' 

3. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις 3 
Βαθμός Ε'- Β' 

Β’ ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
α.1 ΕΚΠΑΙΔΕΥΤΙΚΟ ΠΡΟΣΩΠΙΚΟ 
Το μόνιμο τακτικό εκπαιδευτικό προσωπικό, προσωπο¬ 
παγών θέσεων προσωρινών κλάδων, που μετατάχθηκε 
από τον Κρατικό Παιδικό Σταθμό Ανατολής, με το Ν. 
2880/01 αρ. 12, στο Παιδικό Σταθμό Δήμου Ανατολής, με 
την ΔΥ1α/ΟΙΚ.7723/30.4.01 Διαπιστωτική πράξη των 
Υπουργών Υγείας και Πρόνοιας και Υφυπουργού Δημ. Δι¬ 
οίκησης και Εσωτερικών, κατατάσσεται αυτοδίκαια από 
την έναρξη ισχύος του παρόντος σε οργανικές προσωπο¬ 
παγείς - θέσεις κλάδου και κατηγορίας ΤΕ 16 Νηπιαγωγών 
που συνιστώνται με τον παρόντα οργανισμό. Το εν λόγω 
προσωπικό κρίνεταιως Προϊστάμενος Διεύθυνσης/Τμή¬ 
ματος / Γραφείου σύμφωνα με τον Νόμο 2190/94. 

1. ΤΕ 16 Νηπιαγωγών 
Θέσεις 3, Βαθμός Β' - Α' 

2. Το εκπαιδευτικό Προσωπικό που κατέχει προσωπο¬ 
παγή θέση ΠΕ Νηπιαγωγών (προσωρινός) σύμφωνα με 
την ΔΥΙα/ΟΙΚ. 7723/30.4.01 Διαπιστωτική πράξη των 
Υπουργών Υγείας και Πρόνοιας και Υφυπουργού Δημ. Δι¬ 
οίκησης και Εσωτερικών κατατάσσεται αυτοδίκαια από 
την έναρξη ισχύος του παρόντος σε οργανική - προσω¬ 
ποπαγή θέση ,κλάδου και κατηγορίας ΠΕ Νηπιαγωγών 
που συνιστώνται με το παρόντα οργανισμό. Το εν λόγω 
προσωπικό εξελίσσεται ανάλογα με τα προσόντα του κά¬ 
θε υπαλλήλου μέχρι και τη θέση του Προϊσταμένου Διεύ¬ 
θυνσης ΠΕ Νηπιαγωγών. 

ΠΕ ΝΗΠΙΑΓΩΓΩΝ 
Θέσεις -, Βαθμός Α, 

ΤΟ ΛΟΙΠΟ ΜΟΝΙΜΟ ΠΡΟΣΩΠΙΚΟ ΠΡΟΣΩΠΟΠΑΓΩΝ 
ΘΕΣΕΩΝ 


Το λοιπό μόνιμο προσωπικό προσωποπαγών θέσεων 
καταλαμβάνει με τον παρόντα οργανισμό τις οργανικές - 
προσωποπαγείς θέσεις των κλάδων ΥΕ14 και ΥΕ16 αντί¬ 
στοιχα των θέσεων που υπήρχαν στο νομικό πρόσωπο 
του Υπουργείου υγείας και Πρόνοιας σύμφωνα μετον Νό¬ 
μο 2503/97 αρθ. 9. 

ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ 

Θέσεις 1, Βαθμός Ε - Β. 

ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 

Θέσεις 1, Βαθμός Ε - Β. 

Άρθρο 7 

Προϊστάμενοι Υπηρεσιακών Μονάδων 

Προϊστάμενοι της Διεύθυνσης του Παιδικού Σταθμού 
καθώς και του Τμήματος Προσχολικής Αγωγής επιλέγο¬ 
νται από το εκπαιδευτικό προσωπικό του ΤΕΙ 6 Νηπιαγω¬ 
γών σύμφωνα με το Ν.2190 / 94, είτε κατέχουν οργανικές 
είτε προσωποπαγείς θέσεις. 

Άρθρο 8 

Για το διορισμό, τα καθήκοντα και τις υποχρεώσεις το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, το πειθαρχικό δίκαιο, τη λύ¬ 
ση της υπαλληλικής σχέσης και την ιατροφαρμακευτική 
περίθαλψη των υπαλλήλων εφαρμόζονται οι εκάστοτε 
ισχύουσες νομοθετικές διατάξεις. 

Άρθρο 9 

Μετατάξεις Αποσπάσεις 

Οι ανάγκες του Ν.Π. θα καλύπτονται κατά προτεραιό¬ 
τητα από μετατάξεις ή αποσπάσεις του προσωπικού που 
ανήκε στο Υπ. Υγείας. Οι μετατασσόμενοι υπάλληλοι κα¬ 
τατάσσονται σε αντίστοιχη θέση των τυπικών προσόντων 
που κατέχουν και σε θέσεις όπως αυτές ορίζονται στον 
παρόντα οργανισμό. Γ ια τη διενέργεια μετατάξεων και 
αποσπάσεων θα λαμβάνονται υπόψη, τα κριτήρια που θα 
ορίσει το Δημοτικό Συμβούλιο και θαληφθούν υπόψη από 
το υπηρεσιακό συμβούλιο το οποίο βάση αυτών των κρι¬ 
τηρίων θα συντάσσει πίνακες προτεραιότητας των υπο¬ 
ψηφίων για κάθε κενή θέση, την οποία το Ν.Π. θα γνω¬ 
στοποιεί στο Υ.Σ. μέχρι 31 Μαρτίου κάθε έτους. Οι αιτή¬ 
σεις των υπαλλήλων θα υποβάλλονται στο Υ.Σ. μέχρι 30 
Απριλίου και οι μετατάξεις, θα διενεργούνται μέχρι 30 Ιου¬ 
νίου του τρέχοντος έτους. 

Άρθρο 10 

Πόροι του Ν.Π. είναι: 

Α. Η κρατική επιχορήγηση σύμφωνα με τα οριζόμενα 
στην παράγραφο 6 του άρθρου 12 του Ν. 2880/2001 (ή 
άρθρο 26 του Δ.Κ.Κ.). 

Β. Άλλες επιχορηγήσεις από τον Δήμο, το κράτοςή από 
άλλο φυσικό ή νομικό πρόσωπο. 

Γ. Κάθε είδους εισφορές, δωρεές, κληρονομιές, κληρο¬ 
δοσίες. 

Δ. Πρόσοδοι από την περιουσίας του. 

Ε. Εισπράξεις από το αντίτιμο των πραγμάτων ή των 
υπηρεσιών που παρέχει το Ν.Π. 

Ο Δήμος Ανατολής είναι υποχρεωμένος ν’ αποδίδει 
εντός του αυτού ημερολογιακού έτους, στο νομικό πρό¬ 
σωπο, τις επιχορηγήσεις οι οποίες έρχονται σ’ αυτόν βά¬ 
ση του Ν. 2880/01, και να κατανέμει σε διαφορετικό κωδι- 

κό αριθμό τη μισθοδοσία από τα έξοδα λειτουργίας. 

Άρθρο 11 

Οι προβλεπόμενες από τον παρόντα Ο. Ε.Υ. θέσεις κατά 
κλάδο καλύπτουν όλους τους εργαζόμενους στο 
Ν.Π.Δ.Δ. Το προσωπικό του Παιδικού Σταθμού συνδέεται 
με αυτό με σύμβαση εργασίας δημοσίου δικαίου. Με την 
ίδια σύμβαση εργασίας συνδέεται και το προσλαμβανό¬ 
μενο προσωπικό, από τη θέση σε ισχύ του παρόντος και 
εντεύθεν. Το προσωπικό που έχει μεταταγεί από το 
Υπουργείο Υγείας και πρόνοιας με το Ν. 2880/01 εξακο¬ 
λουθεί να διέπεται από το ασφαλιστικό και συνταξιοδοτι- 
κό καθεστώς του δημοσίου και την ίδια επικουρική ασφά¬ 
λιση (Μ.Τ.Π.Υ., Τ.Π.Δ.Υ., Τ.Ε.Α.Δ.Υ.). 

Όλη η εφεξής υπηρεσία στα νέα νομικά πρόσωπα, θεω¬ 
ρείται ως πραγματική και συντάξιμη υπηρεσία ή ως χρό¬ 
νος ασφάλισης, κατά περίπτωση που διανύθηκε στην 
υπηρεσία από την οποία μετατάχθηκαν, (αρ. 7 παρ. 2,3 Ν. 
2703/99). 

Κατά τη διάρκεια της θητείας των υπαλλήλων του νομι¬ 
κού προσώπου δεν μπορούν να καταργηθούν οι θέσεις 
στις οποίες κατέχουν. 

Προϊστάμενοι Διεύθυνσης Τμημάτων και Γραφείων ορί¬ 
ζονται πάντοτε με απόφαση προέδρου του Δ.Σ. οι κρινό- 
μενοι, από το αρμόδιο Υπηρεσιακό Συμβούλιο υπάλληλοι, 
αναπληρούμενοι σε περίπτωση απουσίας τους ή κωλύμα¬ 
τος, μέχρι κρίσης από το Υπηρεσιακό Συμβούλιο από τον 
κατά βαθμό αρχαιότερο υπάλληλο. 

Κάθε άλλη λεπτομέρεια λειτουργίας των επιμέρους 
υπηρεσιών, μη προβλεπόμενη από τον παρόντα Οργανι¬ 
σμό ρυθμίζεται με τον κανονισμό λειτουργίας του 
Ν.Π.Δ.Δ. 

Από την ψήφιση του παρόντος Ο.Ε.Υ. προκαλείται δα¬ 
πάνη σε βάρος του προϋπολογισμού του νομικού προσώ¬ 
που το ύψος της οποίας δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 5 Αυγούστου 2003 

Με εντολή Γ ενικού Γ ραμματέα Περιφέρειας 
Ο Διευθυντής 
ΧΡΗΣΤΟΣ ΤΣΙΑΤΟΥΡΑΣ 

-♦- 

Αριθ.5316 (2) 

Σύσταση δημοτικού νομικού προσώπου με την επωνυμία 
«Δημοτικός Παιδικός Σταθμός Νάουσας (πρώην Νη¬ 
πιαγωγείο Π.Ι.Κ.Π.Α.)», στο δήμο Νάουσας Ν. Ημα¬ 
θίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση διατάξεων για την 
Τοπική Αυτ/ση και άλλες διατάξεις». 

2. Τις διατάξεις του άρθρου 8 του Ν. 3106/2003 «Ανα¬ 
διοργάνωση του Εθνικού Συστήματος Κοινωνικής Φρο¬ 
ντίδας και άλλες διατάξεις», σε συνδυασμό με τις όμοιες 
του άρθρου 12 παρ. 1 του Ν. 2880/2001 «Πρόγραμμα 
«ΠΟΛΙΤΕΙΑ» για τη μεταρρύθμιση και τον εκσυγχρονισμό 
της Δημόσιας Διοίκησης και άλλες διατάξεις», οι οποίες 
αντικατέστησαν τις διατάξεις του άρθρου 26 του Δ.Κ.Κ. 


(Π.Δ. 410/95). 

3. Τις διατάξεις του άρθρου 203 του Δ.Κ.Κ. (Π.Δ. 
410/95). 

4. Τις διατάξεις του άρθρου 27 του Ν. 2081/92 αναφο¬ 
ρικά με τον έλεγχο των δαπανών που προκαλούν οι κανο¬ 
νιστικές πράξεις. 

5. Την αριθ. οικ. 11749/29.5.2003 εγκύκλιο του Υπουρ¬ 
γού Εσωτερικών Δημόσιας Διοίκησης και Αποκέντρωσης 
με θέμα «Κέντρα Φροντίδας Οικογένειας (ΚΕ.Φ.Ο.), Βρε¬ 
φονηπιακοί-Παιδικοί Σταθμοί, Βρεφονηπιοκομεία και Νη¬ 
πιαγωγεία του Π.Ι.Κ.Π.Α., Κ.Β. «ΜΗΤΕΡΑ» και των Ιδρυμά¬ 
των Βρεφονηπιακών Σταθμών Αθηνών, Θεσσαλονίκης και 
Λάρισας, Πρόγραμμα Παιδικών Σταθμών του Ε.Ο.Π.». 

6. Το γεγονός ότι ο δήμος Νάουσας δεν προέβη στην έκ¬ 
δοση απόφασης του δημοτικού του συμβουλίου για την 
προσαρμογή της συστατικής πράξης του Νηπιαγωγείου 
Π.Ι.Κ.Π.Α. Νάουσας, που λειτουργεί στα διοικητικά του 
όρια, στις διατάξεις του άρθρου 203 του Δ.Κ.Κ. (Π.Δ. 
410/95), μέχρι την 7.5.2003, όπως ορίζεται στις διατάξεις 
του άρθρου 8του Ν. 3106/2003, αποφασίζουμε: 

1. Τη σύσταση δημοτικού νομικού προσώπου με την 
επωνυμία «Δημοτικός Παιδικός Σταθμός Νάουσας (πρώ¬ 
ην Νηπιαγωγείο Π.Ι. Κ.Π.Α.)», στο δήμο Νάουσας Ν. Ημα¬ 
θίας. Το συνιστώμενο νομικό πρόσωπο καλύπτει το Νη¬ 
πιαγωγείο Π.Ι.Κ.Π.Α. Νάουσας, που βρίσκεται στα διοικη¬ 
τικά όρια του δήμου Νάουσας, το οποίο μεταβιβάζεται 
στον ίδιο δήμο. 

2. Σκοπός του νομικού προσώπου είναι η καθημερινή 
φύλαξη, φροντίδα, ημερήσια διατροφή, διαπαιδαγώγηση 
και ψυχαγωγία σε αυτό παιδιών ηλικίας 2,5 μέχρι 5,5 ετών 
εργαζομένων μητέρων και οικονομικά αδυνάτων οικογε¬ 
νειών, προτιμημένων εκείνων που έχουν ανάγκη φροντί¬ 
δας από διάφορες κοινωνικές αιτίες, η πολύπλευρη νοη- 
τική, συναισθηματική, κοινωνική, ψυχοσωματική ανάπτυ¬ 
ξη των παιδιών και η προπαρασκευή τους για τη φυσική 
μετάβαση από την οικογενειακή ζωή, στο σχολικό περι¬ 
βάλλον. Οι λοιποί σκοποί για τους οποίους ιδρύθηκε και 
λειτουργεί μέχρι σήμερα το υπό κατάργηση Νηπιαγω¬ 
γείο, εξακολουθούν να υφίστανται. 

3. Πόροι του νομικού προσώπου είναι: 

α) Ετήσια επιχορήγηση του ΥΠ.ΕΣ.Δ.Δ.Α. 

β) Ετήσια επιχορήγηση του δήμου Νάουσας, η οποία θα 
καθορισθεί με απόφαση του δημοτικού συμβουλίου Νά¬ 
ουσας πριν την ψήφιση του προϋπολογισμού του νομικού 
προσώπου και η οποία θα προσαρμόζεται ανάλογα με τις 
ανάγκες του νομικού προσώπου. 

γ) Μηνιαία οικονομική εισφορά (τροφεία) από τις οικο¬ 
γένειες των φιλοξενούμενων παιδιών. 

δ) Οι κάθε είδους συνδρομές, εισφορές, δωρεές, κλη¬ 
ρονομιές και κληροδοσίες. 

ε) Οι εισπράξεις από το αντίτιμο των παρεχόμενων από 
το νομικό πρόσωπο πραγμάτων και υπηρεσιών. 

στ) Τυχόν πρόσοδοι από την ίδια του περιουσία. 

ζ) Άλλες τυχόν κρατικές επιχορηγήσεις. 

η) Κάθε άλλο έσοδο που προέρχεται από φυσικό ή νο¬ 
μικό πρόσωπο. 

4. Περιουσία του νομικού προσώπου είναι: 

Η κυριότητα και κάθε άλλο εμπράγματο δικαίωμα επί κι¬ 
νητών ακινήτων του Δημοσίου, τα οποία χρησιμοποιού¬ 
νται από το καταργούμενο Νηπιαγωγείο Π.Ι.Κ.Π.Α. Νάου¬ 
σας για την εκπλήρωση του σκοπού του, μεταβιβάζονται 
στο συνιστώμενο νομικό πρόσωπο χωρίς αντάλλαγμα, με 
την επιφύλαξη των περί κληρονομιών, κληροδοσιών και 

δωρεών διατάξεων. Μέσα σε ένα τρίμηνο από τον ορισμό 
των μελών του διοικητικού συμβουλίου, θα γίνει πλήρης 
απογραφή όλων των περιουσιακών στοιχείων του υπό κα¬ 
τάργηση Νηπιαγωγείου, που περιέχονται στην κυριότητα 
του νομικού προσώπου. 

5. Το νομικό πρόσωπο διοικείται από επταμελές διοικη¬ 
τικό συμβούλιο που αποτελείται από: 

α) τον εκάστοτε Δήμαρχο ή Αντιδήμαρχο (ή άλλο μέλος 
αιρετό ή μη), που ορίζεται από τον Δήμαρχο ως Πρόεδρος. 

β) από τρεις (3) δημοτικούς συμβούλους που ορίζονται 
από το δημοτικό συμβούλιο με τους αναπληρωτές τους. 

γ) από έναν (1) εκπρόσωπο των γονέωντων παιδιών που 
φιλοξενούνται, με τον αναπληρωτή του, που ορίζονται 
από το δημοτικό συμβούλιο μετά από σχετική πρόταση 
των γονέων των φιλοξενούμενων παιδιών. 

δ) από ένα(1) εκπρόσωπο των εργαζομένων του νομι¬ 
κού προσώπου, με τον αναπληρωτή του, που υποδεικνύε¬ 
ται από συνέλευση των εργαζομένων και ορίζεται από το 
δημοτικό συμβούλιο. 

Η θητεία των μελών, ακολουθεί τη δημοτική περίοδο. 

6. Το νομικό πρόσωπο εκπροσωπείται στα δικαστήρια 
και σε κάθε άλλη δημόσια Αρχή από τον Πρόεδρο του Δι¬ 
οικητικού Συμβουλίου, όταν δε αυτός κωλύεται, από τον 
Αντιπρόεδρο. 

Ακροτελεύτια διάταση 

Από τις διατάξεις της απόφασης αυτής προκαλείται ετή¬ 
σια δαπάνη σε βάρος του προϋπολογισμού του δήμου Νά¬ 
ουσας του τρέχοντος έτους καιτων επομένων οικονομικών 
ετών, το ύψος της οποίας θα προσδιορισθεί επακριβώς με 
βάση την ετήσια επιχορήγηση του δήμου για τη λειτουργία 
του νομικού προσώπου από το ΥΠ.ΕΣ.Δ.Δ.Α., σύμφωνα με 
τις διατάξεις της παρ. 8 του άρθρου 8 του Ν. 3106/2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 18 Ιουλίου 2003 

Ο Γ ενικός Γ ραμματέας Περιφέρειας 

ΗΛΙΑΣ ΛΙΑΚΟΠΟΥΛΟΣ 

-♦- 

Αριθ. 5225 (3) 

Τροποποίηση συστατικής πράξης της δημοτικής επιχεί¬ 
ρησης Ανθεμίων Ν. Ημαθίας με την επωνυμία «Κοινο¬ 
τική Επιχείρηση Ανάπτυξης Κοπανού». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξειςτου Ν.2503/97 και του Ν. 2539/97. 

2. Τις διατάξειςτου άρθρου 277του Δ.Κ.Κ. (Π.Δ. 410/95). 

3. Τις διατάξειςτου άρθρου 27του Ν. 2081/92 «Ακροτε¬ 
λεύτια διάταξη». 

4. Την 25027/84 (ΦΕΚ 244/Β719.4.84) απόφαση του 
Υπουργού Εσωτερικών «Καθαρισμός αναγκαίων λεπτο¬ 
μερειών για την εφαρμογή των διατάξεων των άρθρων 
205έως213του Ν. 1065/80 κ.λπ». 

5. Την 8005/10.7.96 απόφασή μας με την οποία έγινε η 
σύσταση της Κοινοτικής Επιχείρησης Ανάπτυξης Κοπα¬ 
νού, που δημοσιεύτηκε στο ΦΕΚ 63 9/Β’/30.7.1996. 

6. Την 73/2003 απόφαση του δημοτικού συμβουλίου Αν¬ 
θεμίων με την οποία τροποποιείται η συστατική πράξη της 
ανωτέρω επιχείρησης. 


7. Την 5631/26.7.2000 απόφαση του Γενικού Γραμμα¬ 
τέα Περιφέρειας Κεντρικής Μακεδονίας σχετικά με τη με¬ 
ταβίβαση του δικαιώματος υπογραφής «με εντολή Γενι¬ 
κού Γραμματέα Περιφέρειας», αποφασίζουμε: 

Α. Επικυρώνουμε την 73/2003 απόφαση του Δημοτικού 
Συμβουλίου Ανθεμίων με την οποία τροποποιείται η συ¬ 
στατική πράξη της δημοτικής επιχείρησης «Κοινοτική Επι¬ 
χείρηση Ανάπτυξης Κοπανού» ως προς τις παραγράφους 
1,3 και 5 αυτής, ως εξής: 

1) Η παράγραφος 1, αντικαθίσταται ως εξής: «1. Συστή- 
νεται στο δήμο Ανθεμίων Ν. Ημαθίας, αμιγής δημοτική 
επιχείρηση με την επωνυμία “Δημοτική Επιχείρηση Ανά¬ 
πτυξης Δήμου Ανθεμίων - Δ.Ε.Α.Δ.Α.”». 

2) Η παράγραφος 3, αντικαθίσταται ως εξής: «3. Η Επι¬ 
χείρηση διοικείται σύμφωνα με τις διατάξεις του άρθρου 
278 παρ. 1 και 2 του ΔΚΚ (Π.Δ. 410/95). Ειδικότερα, διοι- 
κείται από πενταμελές (5) διοικητικό συμβούλιο, του οποί¬ 
ου τα μέλη, μαζί με τους αναπληρωτές τους, ορίζονται 
από το δημοτικό συμβούλιο και είναι τα εξής: 

α) Τρεις (3) αιρετοί εκπρόσωποιτου δήμου Ανθεμίων, εκ 
των οποίων ο ένας προέρχεται από τη μειοψηφία. 

β) Ένας (1) δημότης ή κάτοικος του δήμου Ανθεμίων, με 
πείρα ή γνώσεις σχετικά με το αντικείμενο της επιχείρησης. 

γ) Ένας (1) εκπρόσωπος κοινωνικού φορέα της περιοχής. 

Ως μέλος του διοικητικού συμβουλίου, σε περίπτωση 
που η Δ.Ε.Α.Δ.Α. απασχολεί περισσότερους από είκοσι 
(20) εργαζομένους, συμμετέχει και ένας εκπρόσωπος αυ¬ 
τών, ο οποίος αντικαθιστά το δημότη». 

3) Η παράγραφος 5, που αναφέρεται στην έδρα της επι¬ 
χείρησης, αντικαθίσταται ως εξής: 

«5. Έδρα της επιχείρησης, είναι η έδρα του δήμου Αν¬ 
θεμίων». 

4) Κατά τα λοιπά η 8005/10.7.96 απόφασή μας, ισχύει 
ως έχει. 

Β. Ακροτελεύτια διάταση 

Από τις διατάξεις αυτής της απόφασης, δεν προκαλεί- 
ται δαπάνη σε βάρος του προϋπολογισμού του Δήμου Αν¬ 
θεμίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 25 Ιουλίου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 5632 (4) 

Αντικατάσταση της παραγ.3 του αποφασιστικού μέρους 
της 3212/17.4.1996 απόφασης του Περιφερειακού Δι- 
ευθυντού Φωκίδας περί Συστάσεως Αμιγούς Δημοτι¬ 
κής Επιχείρησης και Ανάπτυξης του Δήμου Άμφισσας 
του Ν. Φωκίδας. (ΦΕΚ 408/τ.Β’/25.7.1996 όπως αυτή 
τροποποιήθηκε και συμπληρώθηκε μεταγενέστερα με 
την 8177/ 23.10.2002 Απόφαση της Περιφέρειας Στε¬ 
ρεός Ελλάδας (ΦΕΚ 1420/τ.Β’/8.11.2002). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1) Τις διατάξεις των άρθρων 277 έως 284 του Δ.Κ.Κ. 
(Π.Δ. 410/95). 

2) Την 3212/17.4.1996 απόφαση του Περιφερειακού Δι¬ 
ευθυντή Ν. Φωκίδας (ΦΕΚ408/τ.Β’/25.7.1996) όπως αυτή 
τροποποιήθηκε και συμπληρώθηκε μεταγενέστερα με 
την 8177/23.10.2002 Απόφαση της Περιφέρειας Στερεός 
Ελλάδας (ΦΕΚ. 1420/τ. Β’/8.11.2002). 

3) Την 5921/9.9.1997 (ΦΕΚ. 832./τ.Β’./16.9.1997) Από¬ 
φαση του Γενικού Γραμματέα Περεφέρειας Στερεός Ελ¬ 
λάδας περί μεταβιβάσεως δικαιώματος υπογραφής, με 
εντολή του... 

4) Την 6/178/2003 ομόφωνη απόφαση του Δημοτικού 
Συμβουλίου Άμφισσας Ν. Φωκίδας, αποφασίζουμε: 

1) Αντικαθιστούμε την παρ. 3της 3212/17.4.1996 (ΦΕΚ 
408/τ.Β’/27.5.1996) απόφασης του Περιφερειακού Διευ- 
θυντού Ν. Φωκίδας «περί συστάσεως Αμιγούς Δημοτικής 
Επιχείρησης Πολιτισμού και Ανάπτυξης του Δήμου Άμ¬ 
φισσας Ν.Φωκίδας», όπως αυτή τροποποιήθηκε και συ¬ 
μπληρώθηκε μεταγενέστερα με την 8177/23.10.2002 
Απόφαση της Περεφέρειας Στερεάς Ελλάδας (ΦΕΚ. 
1420/τ.Β78.11.2002) ,ως ακολούθως: 

«Η Επιχείρηση θα διοικείται από 9μελές (εννέα μέλη) Δι¬ 
οικητικό Συμβούλιο, που τα μέλη του θα ορίζονται μαζί με 
τους αναπληρωτές τους από το Δημοτικό Συμβούλιο. Από 
τα μέλη του Διοικητικού Συμβουλίου τέσσερα (4) θα είναι 
αιρετοί Δημοτικοί Σύμβουλοι εκ των οποίων ο ένας (1) 


υποχρεωτικά θα προέρχεται από τον χώρο της μειοψη¬ 
φίας, ένας (1) θα είναι εκπρόσωπος των εργαζομένων 
στην Επιχείρηση, εάν αυτή απασχολεί περισσότερους 
από είκοσι εργαζομένους ένας (1) θα είναι εκπρόσωπος 
κοινωνικού φορέα της πόλης τον οποίο κοινωνικό φορέα 
θα επιλέγει εκάστοτε το Δημοτικό Συμβούλιο και τρία (3) 
μέλη θα είναι δημότες κάτοικο του Δήμου Άμφισσας που 
έχουν πείρα ή γνώσεις σχετικές με το αντικείμενο της Επι¬ 
χείρησης». 

2) Κατά τα λοιπά ισχύει ως έχει η 3212/17.4.1996 Από¬ 
φαση του Περιφερειακού Διευθυντή Φωκίδας ,όπως αυτή 
τροποποιήθηκε και συμπληρώθηκε μεταγενέστερα με 
την 8177/23.10.2002 Απόφαση της Περιφέρειας Στερεάς 
Ελλάδας (ΦΕΚ. 1420/τ./β’/8.11.2002). 

3) Με την παρούσα απόφαση ουδεμία οικονομική επι¬ 
βάρυνση επέρχεται στο Δήμο Άμφισσας Ν.Φωκίδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άμφισσα, 4 Αυγούστου 2003 

Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

ΙΩΑΝΝΗΣ Κ. ΓΚΟΛΦΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




